text: À Sebile erent assamblé 
   Li haut baron de son regné. 
   Les féautés et les homages 
   Recut de sa gent, conme sages, 
   Ainsi qu'il i apartenoit 
   Selonc le tans qui lors estoit. 
   N'ai cure de ce raconter. 
   Cléomadès a fait crier 
   La feste qu'il vorra tenir, 
   À si lonc terme que venir 
   I puist on de pluseurs contrées 
   Sans faire trop grandes jornées ; 
   K 'adonc se fera coronner 
   Et vorra sa fenme espouser, 
   Et iert sa fenme coronnée. 
   Ainsi fu la feste criéée. 
  